
9 Ιουνίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 1991 


ΑΠΟΦΑΣΕΙΣ 

Αριθμ. 91175 _ 

Τροποποίηση της απόφασης υπ' αριθμ. 
Π/112/305/2012 (Β' 2877/26.10.2012) «Βασικές 
απαιτήσεις - αρχές πυρηνικής ασφάλειας και ρυθ¬ 
μιστικός έλεγχος ερευνητικών πυρηνικών αντι¬ 
δραστήρων» για την ενσωμάτωση της οδηγίας 
2014/87/Ευρατόμ του Συμβουλίου της 8ης Ιουλί¬ 
ου 2014 για τροποποίηση της οδηγίας 2009/71 / 
Ευρατόμ του Συμβουλίου της 25ης Ιουνίου 2009, 
περί θεσπίσεως κοινοτικού πλαισίου για την πυ¬ 
ρηνική ασφάλεια πυρηνικών εγκαταστάσεων (ί 
219/25.7.2014). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

Α. των παρ. 1 έως 4 του άρθρου 1 του ν. 1338/1983 
«Εφαρμογή του Κοινοτικού Δικαίου» (Α' 34), όπως έχουν 
τροποποιηθεί με τις παρ. 1 και 2 του άρθρου 6 του 
ν. 1440/1984 (Α' 70) και του άρθρου 4 του ίδιου νόμου, 
όπως αντικαταστάθηκε με την παρ. 4 του άρθρου 6 του 
ν. 1440/1984 και τροποποιήθηκε με το άρθρο 48 του 
ν. 3427/2005 (Α' 312) και τη διάταξη του άρθρου 50 του 
ν. 4342/2015 (Α' 143), με την οποία ως χρονικό όριο χρή- 
σεως της εξουσιοδότησης- πλαισίου του άρθρου 4 του 
ν. 1338/1983, όπως τροποποιήθηκε και ισχύει, ορίζεται 
η 31 η Δεκεμβρίου 2020, 

Β. των άρθρων 39 έως 46 του ν. 4310/2014 (Α' 258) 
«Έρευνα, Τεχνολογική Ανάπτυξη και Καινοτομία και άλ¬ 
λες διατάξεις» και ιδίως των περιπτώσεων β και η της 
παρ. 1 του άρθρου 42, 

Γ. του άρθρου 90 «Έλεγχος των δαπανών που προκα- 
λούν οι κανονιστικές διοικητικές πράξεις» του «Κώδικα 
Νομοθεσίας για την Κυβέρνηση και τα κυβερνητικά όρ¬ 
γανα», όπως αυτός κυρώθηκε με το άρθρο πρώτο του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98), 

Δ. του π.δ. 60/2012 (Α' 111) «Προσαρμογή της ελλη¬ 
νικής νομοθεσίας στην Οδηγία 2009/71/Ευρατόμ του 
Συμβουλίου της 25ης Ιουνίου 2009 περί θεσπίσεως 
εθνικού πλαισίου για την πυρηνική ασφάλεια πυρηνι¬ 


κών εγκαταστάσεων, ιδίως την περίπτωση α της παρ. 1 
του άρθρου 4 αυτού, 

Ε. των άρθρων 44-49 του π.δ. 114/2014 (ΑΊ 81) «Οργα¬ 
νισμός Υπουργείου Παιδείας και Θρησκευμάτων», όπως 
ισχύει, 

ΣΤ. της υπ’ αριθμ Υ136/20.03.2015 (Β' 389) απόφασης 
του Πρωθυπουργού « Σύσταση θέσεων Αναπληρωτών 
Υπουργών και Υφυπουργών», 

Ζ.τουπ.δ. 73/2015 (ΑΊ 16) «ΔιορισμόςΑντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

2. Τις διατάξεις της υπ'αριθμ. Υ8 απόφασης (Β' 2109/ 
29.09.2015) «Ανάθεση αρμοδιοτήτων στον Αναπληρωτή 
Υπουργό Παιδείας, Έρευνας και Θρησκευμάτων, Κων¬ 
σταντίνο Φωτάκη». 

3. Τα πρότυπα ασφάλειας του Διεθνούς Οργανισμού 
Ατομικής Ενέργειας (ΔΟΑΕ) και ειδικότερα το πρότυπο 
ασφάλειας «δθίθΐγ οί ΒθβθβιγΓι Ρθβοϊογϊ: δρθαίίο 53ίθΐγ 
ΓθηυίΓθίπθηΐΒ, 55Κ-3,νίθηη3, ΙΑΕΑ, 2016» για τις απαιτή¬ 
σεις ασφάλειας ερευνητικών πυρηνικών αντιδραστήρων. 

4. Την εισήγηση της Ελληνικής Επιτροπής Ατομι¬ 
κής Ενέργειας (ΕΕΑΕ), σύμφωνα με την απόφαση της 
24.03.2017 (συν. 245 η) του Διοικητικού της Συμβουλίου. 

5. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Τροποποίηση της απόφασης 

υπ' αριθμ. Π/122/305/2012 (Β' 2877/26.10.2012) 

1 .Το άρθρο 2 αντικαθίσταται ως εξής: 

«Για τους σκοπούς της παρούσας απόφασης οι ακό¬ 
λουθοι όροι νοούνται ως εξής: 

1. «Ερευνητικός πυρηνικός αντιδραστήρας»: Πυρηνι¬ 
κός αντιδραστήρας, περιλαμβανομένων και των πειρα¬ 
ματικών διατάξεων, που χρησιμοποιείται κυρίως για την 
παραγωγή και αξιοποίηση νετρονικής ροής και ιοντίζου- 
σας ακτινοβολίας για ερευνητικούς ή άλλους σκοπούς. 
Στον αντιδραστήρα περιλαμβάνονται και όλα τα άλλα 
κτίρια ή συστήματα που εμπλέκονται με τη λειτουργία 
του, όπως αποθηκευτικοί χώροι, χώροι διαχείρισης πυ¬ 
ρηνικών ή ραδιενεργών υλικών και άλλοι, που βρίσκο¬ 
νται στην ίδια τοποθεσία. Οι υποκρίσιμες διατάξεις δεν 
περιλαμβάνονται. Στην παρούσα, οι όροι ερευνητικός 
πυρηνικός αντιδραστήρας και εγκατάσταση χρησιμο¬ 
ποιούνται ισοδύναμα. 

2. «Στάδια ζωής της εγκατάστασης»: Η επιλογή τοπο¬ 
θεσίας, ο σχεδιασμός, η κατασκευή, η θέση σε λειτουρ¬ 
γία, η λειτουργία, η χρήση, η τροποποίηση και η τελική 
αποξήλωση. 

3. «Θέση σε λειτουργία»: Οι διαδικασίες εκείνες, με τις 
οποίες, τα διάφορα συστήματα και οι διάφορες συνιστώ¬ 
σες του αντιδραστήρα που κατασκευάστηκαν, τίθενται 
σε λειτουργία και ελέγχονται να είναι σε συμφωνία με τον 
σχεδίασμά καινά ικανοποιούν τα λειτουργικά κριτήρια. 

4. «Παρατεταμένη διακοπή λειτουργίας»: Η κατάστα¬ 
ση, κατά την οποία ο ερευνητικός πυρηνικός αντιδρα¬ 
στήρας βρίσκεται εκτός λειτουργίας για μεγάλο χρονικό 
διάστημα, εν αναμονή αποφάσεων για το μέλλον του και 
χωρίς να μπορεί να προβλεφθεί η επαναλειτουργία του, 
λόγω οικονομικών παραγόντων ή αχρηστίας ή βλάβης 
ή άλλων λόγων. 

5. «Αποξήλωση»: Η διαδικασία, με την οποία η εγκα¬ 
τάσταση τίθεται μονίμως εκτός λειτουργίας. Περιλαμ¬ 
βάνει όλες τις ενέργειες, όπως η αποσυναρμολόγηση 
και η απορρύπανση, με στόχο την απελευθέρωση της 
εγκατάστασης και της τοποθεσίας από τον ρυθμιστικό 
έλεγχο, όπως αυτός καθορίζεται στην παρούσα. 

6. «Όρια και συνθήκες λειτουργίας»:Το σύνολο των κα¬ 
νόνων που θέτουν τα κατάλληλα όρια και τις συνθήκες, 
αναφορικά με τις διάφορες παραμέτρους, τη λειτουργι¬ 
κή ικανότητα και τα επίπεδα απόδοσης του εξοπλισμού 
και των διάφορων συστημάτων και του προσωπικού, με 
σκοπό την ασφαλή λειτουργία της εγκατάστασης. 

7. «Εφαρμοστέα Πρότυπα Ασφάλειας ΔΟΑΕ»:Τα πρό¬ 
τυπα ασφάλειας ($3ίθΐγ 5ΐ3Π03Γ05) του ΔΟΑΕ, που υιο¬ 
θετούνται με απόφαση της ΕΕΑΕ που δημοσιεύεται στην 
Εφημερίδα της Κυβέρνησης, προκειμένου να αξιολογη¬ 
θεί το επίπεδο ασφάλειας της εγκατάστασης, αναφορικά 
με θέματα της ασφάλειας, τα οποία δεν ρυθμίζονται ούτε 
προβλέπονται από την ελληνική νομοθεσία. 

8. «Πυρηνική προστασία»: η πρόληψη, η ανίχνευση και 
η απόκριση σε κλοπή, μη εξουσιοδοτημένη πρόσβαση, 
δολιοφθορά, παράνομη μεταφορά, ή άλλη κακόβουλη 
πράξη με εμπλοκή πυρηνικού υλικού ή άλλων ραδιενερ¬ 
γών υλικών ή των σχετιζόμενων με αυτά εγκαταστάσεων. 

9. «Κανονισμοί Ακτινοπροστασίας»: τα εθνικά πρότυ¬ 
πα ασφαλείας για την προστασία από τους κινδύνους 
που προκύπτουν από ιοντίζουσες ακτινοβολίες όπως 
ισχύουν σήμερα, με βάση τις Οδηγίες 96/29 Ευρατόμ 
και 97/43 Ευρατόμ [κοινή υπουργική απόφαση 1014 
ΦΟΡ 94/06.03.2001 (Β' 216)] και όπως αυτά θα αναθε¬ 
ωρηθούν, σύμφωνα με το άρθρο 42 παρ. 2 και 3 του 
ν. 4310/2014, με την ενσωμάτωση της Οδηγίας 2013/59/ 
Ευρατόμτου Συμβουλίου της 5ης Δεκεμβρίου 2013, για 
τον καθορισμό βασικών προτύπων ασφαλείας για την 
προστασία από τους κινδύνους που προκύπτουν από ιο- 
ντίζουσες ακτινοβολίες και όπως αυτά εκάστοτε ισχύουν. 

10. «Ατύχημα»: κάθε ακούσιο γεγονός του οποίου 
οι συνέπειες ή οι πιθανές συνέπειες είναι σημαντικές 
από την άποψη της ακτινοπροστασίας ή της πυρηνικής 
ασφάλειας. 

11. «Συμβάν»: κάθε ακούσιο γεγονός του οποίου οι 
συνέπειες ή οι πιθανές συνέπειες δεν είναι αμελητέες 
από την άποψη της ακτινοπροστασίας ή της πυρηνικής 
ασφάλειας. 


12. «Μη κανονική λειτουργία»: μια διαδικασία λειτουρ¬ 
γίας που αποκλίνει από την κανονική λειτουργία η οποία 
αναμένεται να συμβεί τουλάχιστον μία φορά κατά τη 
διάρκεια λειτουργίας της εγκατάστασης, αλλά η οποία, 
ενόψει των κατάλληλων προβλέψεων στον σχεδίασμά, 
δεν προκαλεί σημαντική ζημία σε στοιχεία σημαντικά 
για την ασφάλεια ούτε οδηγεί σε συνθήκες ατυχήματος 

13. «Σχεδιαστική βάση» νοείται το εύρος των συνθη¬ 
κών και των γεγονότων που λαμβάνονται ρητά υπόψη 
στον σχεδίασμά της εγκατάστασης, περιλαμβανομένων 
αναβαθμίσεων, σύμφωνα με καθορισμένα κριτήρια, έτσι 
ώστε η εγκατάσταση να μπορεί να αντεπεξέλθει σε αυτά 
χωρίς να υπερβεί τα εγκεκριμένα όρια μέσω της σχεδια¬ 
σμένης λειτουργίας των συστημάτων ασφάλειας. 

14. «Ατύχημα σχεδιαστικής βάσης»: συνθήκες ατυχή¬ 
ματος για τις οποίες μια πυρηνική εγκατάσταση έχει σχε¬ 
διαστεί σύμφωνα με καθορισμένα κριτήρια σχεδιασμού 
και για τις οποίες η βλάβη στο καύσιμο, όπου συντρέχει 
περίπτωση και η έκλυση ραδιενεργού υλικού διατηρού¬ 
νται εντός των εγκεκριμένων. 

15. «Σοβαρές συνθήκες»: συνθήκες που είναι δυσμε¬ 
νέστερες από εκείνες που συνδέονται με τα ατυχήματα 
σχεδιαστικής βάσης τέτοιες συνθήκες μπορεί να προ- 
κληθούν από πολλαπλές αστοχίες, όπως η πλήρης απώ¬ 
λεια όλων των συνιστωσών ενός συστήματος ασφαλείας, 
ή από ένα εξαιρετικά απίθανο γεγονός. 

16. «Μέγιστο ενδεχόμενο ατύχημα»: Ατύχημα, το 
οποίο δεν μπορεί να αποκλειστεί ότι μπορεί να συμβεί 
και του οποίου οι ενδεχόμενες ραδιολογικές συνέπειες 
στο κοινό και τους εργαζόμενους περικλείουν τις συ¬ 
νέπειες όλων των άλλων ενδεχόμενων ατυχημάτων.». 

2. Το άρθρο 3 αντικαθίσταται ως εξής: 

«Άρθρο 3 

Στόχος πυρηνικής ασφάλειας 
και ευθύνη κατόχου άδειας 

1. Ο κάτοχος άδειας έχει την κύρια ευθύνη για την 
πυρηνική ασφάλεια ερευνητικών πυρηνικών αντιδρα¬ 
στήρων και ειδικότερα για τη διασφάλιση, τήρηση και 
εφαρμογή του στόχου της πυρηνικής ασφάλειας της 
παραγράφου 2 του παρόντος άρθρου, καθώς και των 
βασικών αρχών πυρηνικής ασφάλειας σε όλη τη διάρ¬ 
κεια ζωής της εγκατάστασης, σύμφωνα με την ελληνική 
και ευρωπαϊκή νομοθεσία και τα εφαρμοστέα πρότυπα 
ασφάλειας του ΔΟΑΕ και κατ'ελάχιστο των απαιτήσεων 
ασφαλείας των άρθρων 3 έως 13 της παρούσας απόφα¬ 
σης. Η ευθύνη αυτή συμπεριλαμβάνει την ευθύνη για τις 
δραστηριότητες των εργολάβων και υπεργολάβων, οι 
οποίες ενδέχεται να επηρεάζουν την πυρηνική ασφάλεια 
μιας πυρηνικής εγκατάστασης. 

2. α) Οι ερευνητικοί πυρηνικοί αντιδραστήρες σχεδι¬ 
άζονται, χωροθετούνται, κατασκευάζονται, τίθενται σε 
λειτουργία, λειτουργούν και αποξηλώνονται με στόχο 
την πρόληψη ατυχημάτων και, σε περίπτωση ατυχήμα¬ 
τος, τον μετριασμό των επιπτώσεων του και την απο¬ 
φυγή: 

αα) άμεσων ραδιενεργών εκλύσεων που θα απαιτού¬ 
σαν έκτακτα μέτρα εκτός των εγκαταστάσεων, αλλά με 
ανεπαρκή χρόνο για την υλοποίησή τους 

ββ) μεγάλων ραδιενεργών εκλύσεων που θα απαιτού¬ 
σαν προστατευτικά μέτρα τα οποία δεν θα μπορούσαν 
να είναι γεωγραφικά ή χρονικά περιορισμένα. 

β) Ο στόχος πυρηνικής ασφάλειας της ως άνω περί¬ 
πτωσης α επιτυγχάνεται εφόσον, κατά την αποτίμηση 
ασφάλειας του άρθρου 5 της παρούσης, τεκμη ριώνεται 
ότι η ενεργός δόση σε οποιοδήποτε μέλος του πληθυ¬ 
σμού λόγω του μέγιστου ενδεχόμενου ατυχήματος, λαμ- 
βάνοντας υπόψη όλες τις οδούς έκθεσης, δεν υπερβαίνει 
το όριο του 1 ιπ5ν το πρώτο έτος μετά το ατύχημα χωρίς 
τη λήψη μέτρων προστασίας.». 

3. Η παράγραφος 1 του άρθρου 4 αντικαθίσταται ως 
εξής: 

«1. Προάγεται και ενισχύεται η νοοτροπία ασφάλειας 
(53ίθΐγ ευΐΐυτθ) μέσω, μεταξύ άλλων, συστήματος διαχεί¬ 
ρισης που θέτει ως ύψιστη προτεραιότητα την πυρηνική 
ασφάλεια σε όλα τα επίπεδα του προσωπικού και της 
διοίκησης και προάγει τη δυνατότητα να εξετάζεται η 
αποτελεσματική υλοποίηση των σχετικών αρχών και 
πρακτικών ασφάλειας και να υποβάλλονται εγκαίρως 
εκθέσεις σχετικά με τα ζητήματα ασφάλειας.». 

4. Στο τέλος της παραγράφου 3 του άρθρου 4 προστί¬ 
θεται εδάφιο ως εξής: 

«Επίσης, απαιτείται οι εργολάβοι και υπεργολάβοι,των 
οποίων οι δραστηριότητες ενδέχεται να επηρεάζουν την 
πυρηνική ασφάλεια μιας πυρηνικής εγκατάστασης να 
διαθέτουν τους αναγκαίους ανθρώπινους πόρους, με τα 
κατάλληλα προσόντα και ικανότητες για την εκπλήρωση 
των υποχρεώσεών τους.». 

5. Η παράγραφος 6 του άρθρου 4 αντικαθίσταται ως 
εξής: 

«6. Θεσπίζεται σχέδιο πρόληψης και αντιμετώπισης κα¬ 
ταστάσεων έκτακτης ανάγκης εντός της εγκατάστασης, 
λαμβάνοντας υπόψη και την αρχή της άμυνας σε βάθος, 
με οργανωτική υποδομή για την εντός των εγκαταστά¬ 
σεων ετοιμότητα και αντιμετώπιση έκτακτης ανάγκης, 
με σαφή κατανομή των αρμοδιοτήτων και συντονισμό 
μεταξύ του κατόχου άδειας και των αρμόδιων αρχών 
και οργανισμών έκτακτης ανάγκης, λαμβάνοντας υπό¬ 
ψη όλες τις φάσεις μιας έκτακτης ανάγκη, σύμφωνα με 
τους Κανονισμούς Ακτινοπροστασίας. Το σχέδιο έκτα¬ 
κτης ανάγκης πρέπει να επικαιροποιείται, σύμφωνα με το 
στάδιο της ζωής της εγκατάστασης, καθώς και με άλλους 
παράγοντες που λαμβάνουν υπόψη μεταβολές ή νέα 
γνώση. Η ετοιμότητα εφαρμογής του σχεδίου έκτακτης 
ανάγκης διατηρείται σε υψηλό επίπεδο, μέσω, μεταξύ 
άλλων και της διεξαγωγής κατάλληλων ασκήσεων.». 

6. Η παράγραφος 2 του άρθρου 5 αντικαθίσταται ως 
εξής: 

«2. Η αξιολόγηση της ασφάλειας και τα έγγραφα ανά¬ 
λυσης ασφάλειας πρέπει να επικαιροποιούνται περιο¬ 
δικά και όποτε αυτό απαιτείται, λαμβάνοντας υπόψη 
την εμπειρία από τη λειτουργία, τις μεταβολές ή τη νέα 
γνώση αναφορικά με τα ιδιαίτερα χαρακτηριστικά της 
τοποθεσίας και της εγκατάστασης, τη διεθνή εμπειρία 
και τις εξελίξεις στην έρευνα και την τεχνολογία. Η εν 
λόγω επαναξιολόγηση της ασφάλειας αποσκοπεί στη 
διασφάλιση της συμμόρφωσης προς την υπάρχουσα 
σχεδιαστική βάση και εντοπίζει περαιτέρω βελτιώσεις 


σχετικές με την ασφάλεια, λαμβάνοντας υπόψη ζητήμα¬ 
τα γήρανσης της εγκατάστασης, την πείρα που αποκτά¬ 
ται κατά τη λειτουργία, καθώς και τα πλέον πρόσφατα 
ερευνητικά αποτελέσματα και εξελίξεις στα διεθνή πρό¬ 
τυπα, έχοντας ως σημείο αναφοράς τον στόχο της παρ. 
2 του άρθρου 3. Ειδικά, για την περίπτωση ερευνητικού 
πυρηνικού αντιδραστήρα σε λειτουργία η επαναξιολό¬ 
γηση πραγματοποιείται τουλάχιστον μία φορά ανά δέκα 
(10) έτη.». 

7. Η παράγραφος 2 του άρθρου 7 αντικαθίσταται ως 
εξής: 

«2. Κατά την αξιολόγηση της τοποθεσίας εγκατάστα¬ 
σης αξιολογούνται οι πιθανές επιπτώσεις της εγκατάστα¬ 
σης στον πληθυσμό και στο περιβάλλον, σύμφωνα με τον 
στόχο πυρηνικής ασφάλειας της παρ. 2 του άρθρου 3 της 
παρούσας, συμπεριλαμβανομένης και της δυνατότητας 
εφαρμογής του σχεδίου έκτακτης ανάγκης.». 

8. Η παράγραφος 1 του άρθρου 8 αντικαθίσταται ως 
εξής: 

«1.0 σχεδιασμός της εγκατάστασης περιλαμβάνει δι¬ 
αφορετικά, αξιόπιστα και ανεξάρτητα μεταξύ τους επί¬ 
πεδα προστασίας και πολλαπλά φράγματα (αρχή της 
άμυνας σε βάθος-άθίθΠ5θ ίπ άθρΐΡι), για την αποφυγή 
διαφυγής ραδιενεργών υλικών στο περιβάλλον. Πρω¬ 
ταρχικός στόχος του σχεδιασμού, λαμβάνοντας υπόψη 
καιτα χαρακτηριστικά της τοποθεσίας, είναι η πρόληψη 
ατυχήματος και σε περίπτωση που αυτό συμβεί, ο περι¬ 
ορισμός των επιπτώσεων του και η αποφυγή εκλύσεων, 
σύμφωνα με το άρθρο 3 παρ. 2. Η εφαρμογή της αρχής 
της άμυνας σε βάθος διασφαλίζει ότι: 

α) ελαχιστοποιούνται οι επιπτώσεις των ακραίων φυσι¬ 
κών και των μη σκοπούμενων ανθρωπογενών κινδύνων 

β) αποτρέπεται η μη κανονική λειτουργία και οι αστο¬ 

χίες· 

γ) ελέγχεται η μη κανονική λειτουργία και εντοπίζονται 
οι αστοχίες· 

δ) είναι υπό έλεγχο τα ατυχήματα που προκύπτουν 
εντός της σχεδιαστικής βάσης· 

ε) είναι υπό έλεγχο οι σοβαρές συνθήκες, περιλαμ- 
βανομένης της πρόληψης, της εξέλιξης των ατυχημά¬ 
των και του μετριασμού των επιπτώσεων των σοβαρών 
ατυχημάτων.». 

9. Η παράγραφος 3 του άρθρου 10 αντικαθίσταται ως 
εξής: 

«3.0 κάτοχος άδειας γνωστοποιεί στην ΕΕΑΕ και στους 
εργαζόμενους της εγκατάστασης όλα τα συμβάντα ή 
ατυχήματα, την ανάλυση τους, καθώς και όλες τις κατάλ¬ 
ληλες διορθωτικές ενέργειες, στις οποίες προέβη για τη 
βελτίωση της ασφάλειας και προστασίας. Πληροφορίες 
για την κανονική λειτουργία της εγκατάστασης, καθώς 
και συνοπτική περιγραφή των συμβάντων ή ατυχημάτων 
και των διορθωτικών ενεργειών δημοσιοποιούνται και 
ηλεκτρονικά μέσω διαδικτυακού ιστοτόπου.». 

10. Η παράγραφος 2 του άρθρου 17 αντικαθίσταται 
ως εξής: 

«2. Για την αδειοδότηση της επαναλειτουργίας της 
εγκατάστασης μετά από την παρατεταμένη διακοπή 
λειτουργίας, ακολουθείται διαδικασία αδειοδότησης 
που πραγματοποιείται σύμφωνα με τις απαιτήσεις της 

παραγράφου 2 του άρθρου 14, όπου το «αντίγραφο της 
άδειας ίδρυσης» αντικαθίσταται από το σημείο δ της 
παραγράφου 1 του άρθρου 14, καθώς και τις απαιτή¬ 
σεις των άρθρων 15 και 16. Ως «κατασκευή» νοούνται 
όλες οι εργασίες προετοιμασίας, επισκευής, συντήρησης, 
τροποποίησης, ανακατασκευής ή οι εργασίες πριν τη 
θέση σε λειτουργία, ως δε «άδεια κατασκευής» νοείται 
η έγκριση των εργασιών αυτών από την ΕΕΑΕ.». 

11. Η παράγραφος 3 του άρθρου 23 αντικαθίσταται 
ως εξής: 

«3. Η ΕΕΑΕ αξιολογεί την πυρηνική ασφάλεια των 
ερευνητικών πυρηνικών αντιδραστήρων με βάση τις 
απαιτήσεις του παρόντος και τις εφαρμοστέες απαιτή¬ 
σεις ασφάλειας του ΔΟΑΕ και με ύψιστη προτεραιότητα 
την πυρηνική ασφάλεια. Τα πορίσματα της ΕΕΑΕ, από 
την αξιολόγηση της πυρηνικής ασφάλειας των ερευνητι¬ 
κών πυρηνικών αντιδραστήρων κατά τη διαδικασία της 
αδειοδότησης, καταγράφονται και τεκμηριώνονται, με 
σαφείς και συγκεκριμένες παραπομπές στις επιμέρους 
εφαρμοστέες απαιτήσεις ασφάλειας, σε εκθέσεις αξιο¬ 


λόγησης ασφάλειας, οι οποίες δημοσιοποιούνται στο 
διαδικτυακό ιστότοπο της ΕΕΑΕ. Σε περίπτωση άδειας 
ίδρυσης, κατασκευής, θέσης σε λειτουργία, λειτουργίας 
και αποξήλωσης οι εκθέσεις αξιολόγησης τίθενται σε δι- 
αβούλευση μέσω του διαδικτυακού τόπου της ΕΕΑΕ, κα¬ 
θώς και αποστέλλονται από την ΕΕΑΕ στην οικεία Περι¬ 
φέρεια. Οι παρατηρήσεις της Περιφέρειας, των φορέων 
και του κοινού αποστέλλονται εγγράφως ή ηλεκτρονικά 
στην ΕΕΑΕ εντός 30 ημερών προς αξιολόγηση.». 

Άρθρο 2 

Έναρξη ισχύος 

Οι διατάξεις της παρούσας απόφασης ισχύουν από 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάί'ου2017 

Ο Αναπληρωτής Υπουργός 

ΚΩΝΣΤΑΝΤΙΝΟΣ ΦΩΤΑΚΗΣ 

